Fuat Sezgin

Fuat Sezgin (Láti ọjọ́ kẹrìnlélógún oṣù Ọ̀wàwà ọdún 1924, sí ọjọ́ Ọgbọ̀n oṣù Èbìbí ọdún 2018) jẹ́ ọ̀mọ̀wé àti olùṣèwádìí ilẹ̀ Turkish, èyí tí ó yan ṣíṣe àwárí ìtàn Sáyẹ́ǹsì ẹ̀sìn Ìsìlámù ti ilẹ̀ Lárúbáwá láàyò. Ọ̀jọ̀gbọ́n tẹ́lẹ̀tẹ́lẹ̀rí ni, ní ẹ̀ka ẹ̀kọ́ ìtàn Sáyẹ́ǹsì ajẹmọ́ àdáyébá ní ilé-ẹ̀kọ́ gíga Johann Wolfgang Goethe ní ìlú Frankfurt ní orílẹ̀-èdè Jamaní. Bákan náà ló tún jẹ́ olùdásílẹ̀ àti olùdarí ẹ̀ka-ẹ̀kọ́ ìtàn Sáyẹ́ǹsì Ìsìlámù ti àwọn Lárúbáwá ní ilé-ẹ̀kọ́ náà. Ó tún ṣẹ̀dá Ilé-ọnà sí Frankfurt àti Istanbul èyí tó kó àwọn ohun irinṣẹ́ ajẹmọ́ ìtàn Sáyẹ́ǹsì Ìsìlámù ilẹ̀ Lárúbáwá, pẹ̀lú àwọn èròjà àti àwòrán ayé.  The utility of a museum of replicas in an antiquarian field contaminated by fakes is discussed by Prof. Nir Shafir at the Internet web site Aeon in 2018 at https://aeon.co/essays/why-fake-miniatures-depicting-islamic-science-are-everywhere Àtẹ̀jáde rẹ̀ tó gbajúmọ̀ jùlọ ni àtẹ̀jáde ìkẹtàdínlógún, Geschichte des Arabischen Schrifttums,èyí tí ìtọ́kasí rẹ̀ tẹ̀wọ̀n jùlọ nínú iṣẹ́ rẹ̀.

 Iṣẹ́ rẹ̀ 
Sezgin gba oyè ìjìnlẹ̀ gíga láti ilé-ẹ̀kọ́ gíga Istanbul lábẹ́ ará ilẹ̀ Jamaní tó kẹ́kọ̀ọ́ nípa èdè,ìtàn, àṣà ìlà-oòrùn, Hellmut Ritter ní ọdún 1950. Orúkọ ìwé ìwádìí àṣekágbá rẹ̀ ń jẹ́  "Buhari’nin Kaynakları" (Orísun Al-Bukhari)sọ pé ó fẹ́ lòdì sí ìgbàgbọ́ àwọn tó kẹ́kọ̀ọ́ èdè, ìtàn àti àṣà ará ilẹ̀ Íróòpù.Àtúnṣe Al-Bukhari  jẹ́ àkójọpọ̀ hàdísì èyí tí orísun rẹ̀ wá láti sẹ́ńtúrì keje àti àwọn ìtàn àtẹnudẹ́nu.Ó gba ipò ní ilé-ẹ̀kọ́ Istanbul, ṣùgbọ́n èyí tí ó padà fi sílẹ̀ látàrí ọ̀tẹ̀ tó ṣẹlẹ̀ ní ọdún 1960. Ó kó lọ sí ilẹ̀ Jamaní ní ọdún 1961,tí ó sì bẹ̀rẹ̀ iṣẹ́ gẹ́gẹ́ bi Ọ̀jọ̀gbọ́n alábẹ̀wò ní ilé-ẹ̀kọ́ gíga Frankfurt. Wọ́n yàn án gẹ́gẹ́ bí Ọ̀jọ̀gbọ́n ní ilé-ẹ̀kọ́ gíga náà ní ọdún 1965. Àfojúsùn iṣẹ́ ìwádìí rẹ̀ ní Frankfurt dálé àsìkò Ìdùnnú, Aṣeyọrí àti Ìlọsíwájú, Sáyẹ́ǹsì Ìsìlámù.Ní ọdún 1982, Sezgin dá ẹ̀ka-ẹ̀kọ́ ìtàn Sáyẹ́ǹsì Ìsìlámù ilẹ̀ Lárúbáwá. Lónìí ẹ̀ka-ẹ̀kọ́ náà ló ní àwọn ìwé tó kún jùlọ fún ìtàn Sáyẹ́ǹsì Ìsìlámù ti ilẹ̀ Lárúbáwá ní àgbáyé.

 Àwọn ìtọ́kasí